Mitjançant el Decret 177/2006, de 23 de maig, s'han introduït determinats canvis en l'estructura del Departament de la Presidència, motivats principalment per les noves funcions assumides pel Departament en matèria de telecomunicacions i societat de la informació, i pel fet que en el moment actual la persona titular d'aquest Departament, ni la de cap altre Departament, no té la condició de conseller primer.
Amb posterioritat, mitjançant el Decret 227/2006, de 29 de maig, de determinació de l'àmbit de competència dels departaments de l'Administració de la Generalitat de Catalunya, s'ha atribuït una nova funció al Departament de la Presidència, en concret la relativa a la política de cooperació al desenvolupament, que fins ara corresponia al Departament de Governació i Administracions Públiques.
Aquest canvi d'atribucions comporta adscriure al Departament de la Presidència l'Agència Catalana de Cooperació al Desenvolupament, com a entitat que executa i gestiona la política en matèria de cooperació al desenvolupament, segons les directrius establertes pel Departament.
Alhora també s'atribueixen a l'Agència, a l'empara del que disposa l'article 51.2.d) de la Llei 31/2002, de 30 de desembre, de mesures fiscals i administratives, l'execució i la gestió de la política en matèria de suport a les comunitats catalanes a l'exterior.
Atesa l'ampliació de l'àmbit d'atribucions de l'Agència, com també l'estructura actual del Departament de la Presidència, s'opta per suprimir la Secretaria de Cooperació Exterior.
Aquesta supressió comporta, igualment, modificar la composició del grup de seguiment de l'acció exterior del Govern, creat mitjançant el Decret 24/2006, de 28 de febrer.
D'altra banda, l'Institut Europeu de la Mediterrània passa a relacionar-se amb l'Administració de la Generalitat mitjançant el Departament de la Presidència, en substitució del Departament de Governació i Administracions Públiques, en coherència amb la nova distribució de funcions entre els dos departaments.
Finalment, s'introdueixen algunes modificacions complementàries a la darrera modificació de l'estructura del Departament, derivades principalment de la supressió de la Secretaria de Coordinació Interdepartamental, la qual ha estat substituïda, amb un altre rang i adscripció orgànica, per la nova Direcció General de Coordinació Interdepartamental.
En concret, s'adscriuen a la Secretaria General del Departament el Centre d'Història Contemporània de Catalunya, el Centre d'Estudis de Temes Contemporanis i el Gabinet de Documentació i Biblioteca, i es modifica la composició de la Mesa de Valoració de les sol·licituds d'indemnització de les persones que van patir privació de llibertat durant el règim anterior, en la qual hi participava la suprimida Secretaria de Coordinació Interdepartamental.
Per tot això, a proposta del conseller de la Presidència i del conseller de Governació i Administracions Públiques, i d'acord amb el Govern,
1.1 L'Agència Catalana de Cooperació al Desenvolupament s'adscriu al Departament de la Presidència, en els termes que preveu la seva llei de creació.
1.2 L'Agència Catalana de Cooperació al Desenvolupament exerceix les funcions que determina la normativa vigent, i executa i gestiona la política en matèria de suport a les comunitats catalanes a l'exterior, segons les directrius establertes per la persona titular del Departament.
1.3 El director o directora de l'Agència Catalana de Cooperació al Desenvolupament s'equipara retributivament a secretari/ària general.
L'Institut Europeu de la Mediterrània es relaciona amb l'Administració de la Generalitat de Catalunya mitjançant el Departament de la Presidència.
Adscripció d'unitats a la Secretaria General de la Presidència
S'adscriuen a la Secretaria General de la Presidència les unitats següents, amb l'estructura i les funcions que determina la normativa vigent:
a) El Centre d'Història Contemporània de Catalunya.
b) El Centre d'Estudis de Temes Contemporanis.
c) El Gabinet de Documentació i Biblioteca.
Direcció General de Coordinació Interdepartamental
De la Direcció General de Coordinació Interdepartamental depèn la Subdirecció General d'Afers Interdepartamentals, amb les funcions que determina la normativa vigent.
Mesa de Valoració de les sol·licituds d'indemnitzacions de persones que van patir privació de llibertat
La Mesa de Valoració de les sol·licituds d'indemnitzacions de persones incloses en els supòsits que preveu la Llei 46/1977, de 15 d'octubre, d'amnistia, regulades al decrets 288/2000, de 31 d'agost, i 330/2002, de 3 de desembre, passa a tenir la composició següent:
La persona titular de la Secretaria General de la Presidència.
La persona titular de la Secretaria General del Departament d'Economia i Finances.
L'advocat/ada en cap del Departament de la Presidència.
Un/a funcionari/ària designat/ada per la persona titular de la Secretaria General de la Presidència, que exerceix la secretaria.
La Secretaria de Cooperació Exterior del Departament de Governació i Administracions Públiques.
El Gabinet d'Actuacions Externes del Departament de la Presidència.
El personal adscrit fins ara a la Secretaria de Cooperació Exterior del Departament de Governació i Administracions Públiques s'integra al Departament de la Presidència, i continuarà percebent les seves retribucions amb càrrec als crèdits als quals s'estaven imputant, fins que s'hagin adoptat les disposicions de desenvolupament i s'hagin fet les adaptacions pressupostàries i de relacions de llocs de treball corresponents.
Queden expressament derogades les disposicions següents:
L'article 17 del Decret 184/2000, de 29 de maig, de reestructuració del Departament de la Presidència.
La base 4 de l'annex del Decret 288/2000, de 31 d'agost, pel qual s'estableixen els requisits per regular les indemnitzacions de les persones incloses en els supòsits previstos a la Llei 46/1977, de 15 d'octubre, d'amnistia, i excloses dels beneficis de la disposició addicional divuitena dels pressupostos generals de l'Estat per als períodes 1990 i 1992.
L'article 5.2.b) del Decret 20/2001, de 23 de gener, de reestructuració parcial del Departament de la Presidència i del Departament d'Economia i Finances.
La base 4 de l'annex del Decret 330/2002, de 3 de desembre, pel qual es regulen les compensacions econòmiques de les persones menors de 65 anys el 31 de desembre de 2000 que van patir privació de llibertat i que es troben incloses en els supòsits previstos a la Llei 46/1977, de 15 d'octubre, d'amnistia.
L'article 3.1 del Decret 67/2003, de 18 de març, de reestructuració parcial del Departament de la Presidència i d'atribució de funcions a l'Institut d'Estadística de Catalunya.
L'article 3 del Decret 168/2004, de 10 de febrer, de reestructuració parcial de diversos departaments de l'Administració de la Generalitat de Catalunya.
L'article 3 del Decret 51/2005, de 5 d'abril, de reestructuració parcial del Departament de la Presidència.
L'article 7 del Decret 24/2006, de 28 de febrer, pel qual es regula la coordinació de l'acció exterior del Govern de la Generalitat, i s'estableixen les funcions de la Secretaria de Relacions Internacionals del Departament de la Presidència i de la Secretaria de Cooperació Exterior del Departament de Governació i Administracions Públiques.
L'article 7.3.c) del Decret 177/2006, de 23 de maig, de reestructuració parcial del Departament de la Presidència.
L'article 67.8 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat, queda redactat de la manera següent:
"67.8 L'Agència Catalana de Certificació, l'Agència Catalana de Protecció de Dades i el Consorci Administració Oberta de Catalunya es relacionen amb l'Administració de la Generalitat de Catalunya mitjançant el Departament de Governació i Administracions Públiques."
L'article 22.2 del Decret 68/2004, de 20 de gener, d'estructuració i de reestructuració de diversos departaments de l'Administració de la Generalitat, queda redactat de la manera següent:
"22.2 La Gerència de l'Institut Català de les Dones assisteix el president o presidenta en la direcció d'aquest Institut.
El lloc de treball de gerent està reservat a personal eventual."
L'article 5.2 del Decret 24/2006, de 28 de febrer, pel qual es regula la coordinació de l'acció exterior del Govern de la Generalitat, i s'estableixen les funcions de la Secretaria de Relacions Internacionals del Departament de la Presidència i de la Secretaria de Cooperació Exterior del Departament de Governació i Administracions Públiques, passa a tenir la redacció següent:
"5.2 El grup de seguiment és presidit per la persona que exerceix la competència de coordinació de l'acció exterior del Govern, i integrat per les persones següents:
"La persona titular de la Secretaria del Govern, que n'exerceix la vicepresidència.
"La persona titular de la Delegació del Govern de la Generalitat a Brussel·les.
"El director o directora de l'Agència Catalana de Cooperació al Desenvolupament."
Autorització a la persona titular del Departament d'Economia i Finances
S'autoritza la persona titular del Departament d'Economia i Finances per dictar les disposicions que calguin per al desplegament, l'eficàcia i l'execució del que disposa aquest Decret.